open-index/open-wikipedia-markdown huggingface dataset:
Sofia Mattsson

**Sofia Mattsson** (født 11. november 1989 i Gällivare) er en svensk bryter som bryter i gresk-romersk stil i 48-kilosklassen. Under Bryte-VM 2009 i Herning tok hun gull i 51 kg foran Han Kum-Ok fra Nord-Korea, noe som var hennes første verdensmesterskapstittel. Mattsson representerte Sverige under Sommer-OL 2008, der røyk ut i første runde mot Chun Clarissa fra USA.

Under Sommer-OL 2020 i Tokyo som ble arrangert i 2021, ble hun utslått i første runde. 

## Referanser


## Eksterne lenker
*
Dollie’s Diary

***Dollie's Diary*** er et musikkalbum med Dollie som ble utgitt i Japan i .

## Sporliste
# «On Top Again»
# «You And I»
# «Oh, What a Night»
# «Angel Eyes»
# «Two Days Ago»
# «Don't Call Me Tonight»
# «Hello Myself, Who Are You»
# «Sweet Dreams Little Man»
# «Adieu Monsieur»
# «Our Love»
# «Every Now and Then»
# «East of the Sun, West of the Moon»

## Referanser


## Eksterne lenker
*
Sanga for hjertet

***Sanga for hjertet*** er et musikkalbum med Jørn Hoel. Albumet ble utgitt den 27. desember 2010.

## Sporliste
### CD 1
# «Det ingen andre får»
# «Blåkveldtime»
# «Bit for bit»
# «Gråt når det e over»
# «Evig din»
# «Aske og vind»
# «Til en venn»
# «Har en drøm»
# «Ei hand å holde i»
# «I Don't Have Faith In Faith»
# «We Need to Talk»
# «Seven Shades of Blue»
# «Solregn»
# «Siste dans»
# «Du som står mæ nær»
# «Vi skal elske i sneen»

### CD 2
# «Spanish Fly»
# «Barfot Mambo»
# «Lost In the Tango»
# «Lov mæ»
# «En blå løk»
# «På innsiden av låret»
# «Buy Me»
# «Hot Tamale»
# «Cumbia for stive hofte»
# «Det e sant»
I lunden den mørke

«***I lunden den mørke***» er et skillingstrykk av ukjent opprinnelse. Alf Prøysen presenterte det i sin visespalte i «Magasinet for alle» årgang 1957.

## Teksten

**1.**I lunden den mørke ved skogkildens veld
sitter krigsmann med pike på fang.
Han sier farvel til sin kjæreste i kveld
for at styre mot krigen sin gang.

**2.**De lover hinannen i skjønneste ord,
full troskap i liv og død.
De sverger på alt mellom himmel og jord
på sin kjærlighets luende glød.

**3.**Den krigsmann dro ut i mot fiendeland,
led sorg, sykdom, hunger og savn,
han pusset geværet mens tårene randt
og han hvisket sin elskedes navn.

**4.**Men fienden joges nu hastig i flukt
ved den krigsmann i vovelig dyst.
Da svek han sin pike, thi synden fikk bukt
ved en fiendelig skjønn jomfrus bryst.

**5.**Imendens satt piken der hjemme og gret
og tenkte på krigsmannen bold,
forunderlig skjønn er dog den kjærlighet
som i fristelsen viser seg kold.

**6.**Da kom der en løytnant fra krigen og sa
at fallen var kjæresten tro.
Først felte hun tårer men så ble hun glad
da ved løytnantens bryst hun fant ro.

**7.**Den krigsmann dro hjem i fra fiendeland,
for at favne sin utvalgte brud.
Da fant han sin livslykke styrtet i grus
og herr løytnanten sparket ham ut.

**8.**Den krigsmann dro ut i mot villende hav
led døden for selvmorderhånd.
Da piken fikk vite det magret hun av
snart tok den herre Gud hennes ånd.

**9.**Du krigsmann, du pike som hører mitt ord
ta varsel av den dobbelte død.
Svik aldri hinannen i kjærlighet stor
thi det volder et hårdt hjertestøt.


## Kilder
*De gamle visene 3 med Alf Prøysen, Forlaget For Alle, Oslo 1974
Marie og Ole

«**Marie og Ole**» er et skillingstrykk. Alf Prøysen presenterte det i sin visespalte i «Magasinet for alle» årgang 1957. Han forteller at det finnes mange varianter av denne i eldre visebøker. August Bondesson har blant annet tatt den i sine samlinger «Upptecknad år 1895 av Augusta Bengtson kappsömmerska i Göteborg, nu bosatt i Chicago».

## Teksten

**1.**Å kjære min Marie å lukk meg da inn
og la meg ei utenfor stå.
Den kolde og bitende nordenvind
den kjøler fra topp og til tå.
Hver skapning om meg den uthviler seg
jeg hører kun nattuglens heslige slag
kom la meg innlukkes av deg.

**2.**Hva er det for dårlig og underlig snakk
du står her og plager meg med,
jeg beder for hastig fra døren deg pakk
forstyrr ei min nattlige fred.
Gå annensteds hen du dårlige venn.
Jeg har meg utkåret en annen til venn
gå bort og kom aldri igjen.

**3.**Er det min Marie som svarer meg så
som før haver holdt meg så kjær.
Av sorg og bedrøvelse jeg neppe kan stå,
så si meg hva årsaken er.
Ja si meg vår ve på tid eller sted,
jeg har ei forvoldt deg den minste fortred,
så si meg hva årsaken er.

**4.**Å kjære min Ole forlat meg min skjenn,
jeg elsker deg ennu som før.
Ja du er min eneste trofaste venn
se nu har jeg åpnet min dør.
Kom inn i min arm min seng er så varm,
gå stille så moder ei vekkes av larm 
kom la oss bortkysse min harm.

**5.**Nei nu kan det være som du haver sagt
du kjøper ingen narr utav meg,
men nu skal du fylles med spott og forakt
for det du har gjort urett mot meg.
En annen du får jeg dette deg spår,
som skjenn og forargelse ikke forstår,
farvel og lev lykkelig med ham.


## Kilder
*De gamle visene 3 med Alf Prøysen, Forlaget For Alle, Oslo 1974
1. divisjon fotball for menn 2000

**1. divisjon fotball for menn 2000** var det nest høyeste nivået i norsk fotball året 2000. Dette var siste sesongen 1. divisjon ble spilt med 14 lag.

## Opp- og nedrykk
De to beste lagene rykket direkte opp til Eliteserien 2001, mens nummer tre spilte kvalifisering om opprykk mot nummer 12 i Eliteserien. På grunn av utvidelsen av 1. divisjon fra 14 til 16 lag var det kun to lag som rykket ned til 2. divisjon 2001.

Direkte opprykk:  og 

Kvalifisering:  rykket opp etter kvalifiseringskamper mot 

Nedrykk:  og 

## Tabellen

## Se også
* Kvalifisering til Eliteserien i fotball for menn


## Eksterne lenker
* Norges Fotballforbund - 1. divisjon menn 2000
De gamle visene 4

**De gamle visene 4** er den fjerde samlingen med gamle viser, utgitt på Forlaget For Alle i 1975. 
Totalt ble det utgitt fem bøker i serien *[[De gamle visene – bind 1-5|De gamle visene – bind 1–5]]*, som var basert på Alf Prøysens spalte for gamle viser i «Magasinet for Alle». Nils Johan Rud skrev forordet også i denne boken, og forteller i dette at visene er hentet fra årgangene 1957–1958, en direkte overføring fra den tredje boken. I denne utgaven er det noter med hvert skillingstrykk. «*De gamle visene 4*» har også undertittelen «Skilling-viser».

## Visene
*«Den gamle sigøyner»
*«Husker du den gang i lunden»
*«Jeg gikk meg ut i den grønne lunden»
*«Nikolina»
*«Jeg vil synge en sang»
*«Dengang jeg var pike»
*«Flickan och rövaren»
*«Jeg fikk en sorg så stor»
*«Ullensakers piker»
*«En sannferdig kjærlighetsvise»
*«Friervisa»
*«Elvina går til sin faders borg»
*«O mottag her min dyrebare dukke»
*«Den kvinnelige konduktør»
*«Herr Peder»
*«Skogeierens sang»
*«Klokkaren synger»
*«Soldaten og hans utro kjæreste»
*«Tordivelen og flua»
*«Walborg-visa»
*«Gjerrigknarken»
*«Minnesang om den fryktelige ulykke»
*«Tåren»
*«Kong Ring, Fridtjof og Ingeborg»
*«Ved Rhindals klipper»
*«Olawes Ohlsén»
*«Truls med bågen»
*«Vise fra Ullsaker»
*«Kivlemøyane»
*«Den store barneflokken»
*«Emigrantvisa»
*«En fin familie»
*«Radiovisa»
*«Løytnant Milde og skjønn Inga»
*«Norsk kjempevise»
*«Vise om gullgraving»
*«Østerdalsvisa»
*«Studalsvisa»

## Utgivelser
*Forlaget For Alle, Oslo 1975 ISBN 82-06-00583-8

## Referanser
Frihetens filosofi

***Frihetens filosofi*** er Rudolf Steiners filosofiske hovedverk, og fokuserer på fri vilje. Verket ble utgitt 14. november 1893 under tittelen *Die Philosophie der Freiheit* og har kommet i oversettelser til mange språk, bl.a. til norsk.

Den første delen av boken, med tittelen «Frihetens vitenskap», undersøker forutsetningene for menneskenes erkjennelsesevne. I den andre delen, «Frihetens virkelighet», utvikler Steiner sin «etiske individualisme».

## Referanser
Kåre G. Knudsen

**Kåre G. Knudsen** (2. desember 1937 – 11. januar 2010) var en norsk politiker (H, PP)

Han var vararepresentant for Aust-Agder Høyre på Stortinget fra 2001 til 2005.

Han var seinere en framtredende Pensjonistparti-politiker, med andreplass på fylkestingslista 2007 og femteplass på stortingsvalglista 2009. Han var nestleder i sitt lokallag. Ved kommunevalget 2009 sto han på andreplass i Arendal, ble valgt inn, men meldte seg ut og ble da uavhengig representant. Ved sin død var han medlem av blant annet bystyret, komite for helse og omsorg, valgkomiteen, valgstyret, kommuneplanutvalget, arbeidsmiljøutvalget, rådet for funksjonshemmede og styret i Arendal og Omegns Sparekasse. Han var også medlem av Fylkeslandbruksstyret i Aust-Agder. Han døde i 2010.

## Referanser


## Eksterne lenker
*
Kristen I. Sylten

**Kristen Ingebjørn Sylten** (1915–1987) var en gårdbruker og lokalpolitiker. Han var ordfører i Bindal kommune fra 1964 til mars 1966, og fra 1980 til 1983. Han var valgt på lokale lister, i den siste perioden med støtte fra Senterpartiet, men satt også i formannskapet for Arbeiderpartiet.

## Referanser
Gedser kirke

**Gedser kirke** er en kirke som ligger i Gedser ca. 22 km syd for Nykøbing Falster i Guldborgsund kommune.

Kirken ble oppført i 1914-15 ved arkitektene P.V. Jensen Klint og Carl Andersen. Kirken er bygget av lysegul teglsten og består av et langhus med halvrund koravslutning og et høyt tårn mot øst. Langhuset er orientert mot syd. 

Skipet er utformet som et omvendt skip med spantene som støttepilarer. 

I apsidens halvkuppelhvelv er en freskoutsmykning av Elof Riseby fra 1925. Utsmykningen bærer tittelen «Således elskede Gud verden».

På alterbordet står en syvarmet lysestake som er tegnet av Jensen Klint. Døpefonten er også tegnet av Jensen Klint.

## Eksterne lenker
* Gedser Kirke hos Nordenskirker  
* Kirkehistorie.dk 
* Gedser kirke
Sandholts-Lyndelse kirke

**Sandholts-Lyndelse kirke** er en romansk kirke som ligger i landsbyen Lyndelse ca. 12 km utenfor Faaborg på Fyn.

Den nåværende kirken består av langhus, tårn og våpenhus. Tårnet og den vestlige delen av skipets nordmur stammer fra en tidligere bygning oppført i munkesten. I skipets nordmur mot vest er det rester av en norddør som er utvendig dobbeltfalset i spissbuet speil, innvendig flatbuet. 

Fra tårnets mellometasje kan man se en spissbuet dobbeltarkade med midtpilar. Dette er muligens rester fra en tidligere takreisning. Rundt 1576 ble skipet forlenget mot øst, et tidligere kor er muligens blitt revet i forbindelse med denne ombygningen. Ved ombygningen i 1576 fikk kirken også innbygget åttedelt hvelv. 

I østgavlen er det murt inn en sandstenstavle med våpen for Corfitz Rud og Birgitte Rosensparre. Våpenhuset ble bygget om i 1929 ved arkitekt K. Lehn Petersen.

Alterbordspanelet er fra slutten av 1500-tallet. Altertavlen er et maleri av Henrik Olrik fra 1868. I kirken er det også en nederlandsk altertavle med alabastrelieff fra ca. 1575. Et krusifiks fra ca. 1600 er hengt opp på nordveggen. 

På prekestolen er det relieffer av Korsfestelsen og evangelistene og på lydhimmelen er det våpen for Erik Rud og Anne Hardenberg. Kirken har også stolegavler med årstallet 1576 og våpen for Erik Rud og Anne Hardenberg. 

## Eksterne lenker
* Sandholts-Lyndelse kirke hos Nordenskirker  
* Kirkehistorie.dk
Cristian Gamboa

**Christian Esteban Gamboa Luna** (født 1989) er en costaricansk tidligere fotballspille. Han spilte som oftest høyreback, men kunne også bekle venstrebackposisjonen. I Fredrikstad ble han også brukt som ving.

Gamboas dåpsnavn er Christian med «h», men han begynte ved en tilfeldighet som liten å skrive navnet sitt uten «h». Han har fortsatt med dette siden. Norske myndigheter skriver navnet uten «h».

Gamboa har tidligere spilt for Municipal Liberia, CS Herediano, , ,  og . Han kom som «Folkets spiller» til Fredrikstad i 2010. Gamboa fikk sin landslagsdebut borte mot  i en treningskamp i januar 2010. 

Den 5. august 2014 meldte han overgang fra  til West Bromwich Albion FC, hvor han skrev under på en treårskontrakt.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Joachim Boldsen

**Joachim Rietveld Boldsen** (født 30. april 1978 i Helsingør) er en tidligere dansk profesjonell håndballspiller som spilte for den spanske håndballklubben FC Barcelona. Han spilte i posisjonen playmaker, og var også fra 1998 til 2008 en del av det danske håndballandslaget. Boldsen har spilt for flere andre klubber i sin karriere, blant annet GOG Gudme og AaB Håndbold fra Danmark. 

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.

I 2018 begynte han som studioekspert for norsk TV3 under håndball-EM for herrer.

## Referanser


## Eksterne lenker
* 
* 
*
Lasse Boesen

**Lasse Motzkus Boesen** (født 18. september 1979 i Vamdrup) er en dansk tidligere, profesjonell håndballspiller. Han spilte for den tyske håndballklubben SG Flensburg-Handewitt fra 2008 til 2011. Han spilte i posisjonen venstre back, og var også en del av det danske håndballandslaget. Boesen har spilt for flere andre klubber i sin karriere, blant annet Portland San Antonio og KIF Håndbold. 

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.

## Eksterne lenker
*
Lars Christiansen

**Lars Roslyng Christiansen** (født 18. april 1972 i Sønderborg) er en dansk tidligere håndballspiller.  Han spilte i posisjonen venstrekant. Han spilte 338 kamper på det danske håndballandslaget og scoret 1503 mål. Christiansen spilte for flere klubber i sin karriere, blant annet SG Flensburg-Handewitt, Ribe HK og senest KIF Kolding. Han la opp som aktiv håndballspiller i 2012.

Han representerte Danmark under Sommer-OL 2008 i Beijing, Kina, der laget endte på syvendeplass.

## Referanser


## Eksterne lenker
*
Terje Grøndahl

**Terje Alexander Grøndahl** (født 14. november 1960) er en norsk trombonist, dirigent og komponist. Han har sin utdannelse fra Norges musikkhøgskole, Universitetet i Oslo og Musikkonservatoriet i St. Petersburg i Russland. Han har siden studieslutt i 1984 vært ansatt som basstrombonist i Kgl norske marines musikkorps, Kringkastingsorkesteret og Sønderjylland symfoniorkester. Siden 1982 har han dirigert flere dyktige skole- og ungdomskorpskorps i Norge, der blant Sande musikkorps og Nøtterøy musikkorps. I 2005 og 2006 jobbet han som dirigent/instruktør for H. M. Kongens Gardes musikkorps. Av utenlandske orkestre har han dirigert Det Statlige Hviterussiske kammerorkester fra Minsk, Ho Chi Minh City Ballet & Opera orkester, HCMC musikkonservatoriums symfoniorkester og Vietnam Nasjonale Opera og Ballettorkester i Hanoi. 

## Komposisjoner
* «Konsertino for trombone og kammerorkester». Tilegnet, urframført og innspilt av Rune Gundersen og Det Statlige Hviterussiske kammerorkester.
* «Orkestersuite». Urframført og innspilt av Det Statlige Hviterussiske kammerorkester samt blåsere og slagverk fra Kgl. norske marines musikkorps.
* «Konsert for tuba og blåseorkester». Tilegnet og urframført av Arild Ovrum og Sande musikkorps.
* «Sinfonietta». Urframført og innspilt av Det Statlige Hviterussiske kammerorkester samt blåsere og slagverk fra Kgl. norske marines musikkorps.
* «Saga, en norrøn, rytmisk overtyre». For korps. Urframført og innspilt av Sande musikkorps.
* «Konsert for basstrombone og kammerorkester». Urframført og innspilt av Clare Farr og Det Statlige Hviterussiske kammerorkester.
* «Åtte stemninger». For sopran, klarinett og piano, urframført av Cecilie Schilling, sopran, Lars-Thomas Holm, klarinett og Trond Schau, klaver.
* «Nysirkus». For strykeorkester eller korps. Innspilt av Kgl. norske marines musikkorps (Norwegian Bandstand).
* «Itzhak». For fiolin og kammerorkester. Tilegnet, urframført og innspilt av professor Isac Schuldman og Det Statlige Hviterussiske kammerorkester.
* «Møtestader». En CD-utgivelse i samarbeid med lyriker Oddmund Haugen og Cecilie Schilling, sang.
* «Prinsessesanger». Tekster av Stein Erik Lunde. Bestillsverk av Tønsberg barne- og ungdomskor. 
* "St. Petersburg Impressions". For strykeorkester. Framført av Det Statlige Hviterussiske kammerorkester.
## Kilder

* Norway.org - A Journey of Love in Hanoi Opera 
* Vietnam National Opera Ballet 
* Oddmund Haugen , Skrift.no
* Kongelige norske marines musikkorps

## Eksterne lenker
* 
*
Jörgen Persson (filmfotograf)

**Alf Jörgen Persson** (født 1936) er en svensk filmfotograf som har medvirket i produksjonen av et stort antall filmer. 

Persson har samarbeidet med de fleste skandinaviske filmregissørene. Han har hatt et særlig nært samarbeid med regissører som Bille August, Lasse Hallström, Bo Widerberg, Roy Andersson og Hasse Alfredson. Han har vært fotograf i flere av filmene som disse regissørene har laget. Han har også vært fotograf på filmer signert Colin Nutley, Liv Ullmann og Lasse Åberg.

## Filmografi (utvalg)
* 2010 – *[[Underkastelsen]]* (dokumentar)
* 2007 – *[[Varg (film)|Varg]]* 
* 2001 – *[[En sang for Martin]]* 
* 2000 – *[[Trolösa]]* 
* 1998 – *[[Les Misérables (film)|Les Misérables]]* 
* 1997 – *[[Frøken Smillas fornemmelse for snø (film)|Frøken Smillas fornemmelse for snø]]* 
* 1996 – *[[Jerusalem (film)|Jerusalem]]* 
* 1995 – *[[Vita lögner]]* 
* 1994 – *[[Zorn]]* 
* 1993 – *[[Åndenes hus (film)|Åndenes hus]]*
* 1992 – *[[Sofie (film)|Sofie]]*
* 1990 – *[[Black Jack]]* 
* 1988 – *[[Kvinnorna på taket]]* 
* 1988 – *[[Vargens tid]]* 
* 1987 – *[[Pelle Erobreren (film)|Pelle Erobreren]]* 
* 1986 – *[[Ormens väg på hälleberget (film)|Ormens väg på hälleberget]]*
* 1985 – *[[Mitt liv som hund]]* 
* 1985 – *[[Falsk som vatten]]* 
* 1984 – *[[Åke och hans värld]]* 
* 1984 – *[[Slagskämpen]]* 
* 1984 – *[[Ruben Nilson, visdiktaren - målaren - plåtslagaren]]*
* 1983 – *[[P & B]]* 
* 1982 – *[[Den enfaldige mördaren]]* 
* 1982 – *[[Tuppen]]* 
* 1980 – *[[Selskapsreisen]]*
* 1980 – *[[Madicken på Junibacken]]*
* 1979 – *[[Du är inte klok Madicken]]*
* 1972 – *[[Stora skälvan]]*
* 1969 – *[[Ådalen 31]]* 
* 1967 – *[[Elvira Madigan (film)|Elvira Madigan]]* 
* 1966 – *[[Heja Roland!]]*

## Referanser


## Eksterne lenker
*
Haslev kirke

**Haslev kirke** er en kirke som ligger i Haslev utenfor Faxe i Faxe kommune.
Den første stenkirken på stedet var en liten romansk bygning av krittsten og faksekalk og den besto av kor med apside og skip. 

Den nåværende kirken er voldsomt ombygget, men man kan stadig se enkelte rester av den opprinnelige kirken i murverket. I begynnelsen av 1200-tallet ble bygningen utvidet mot øst, apsiden ble revet ned og koret fikk flat østvegg. Fra denne ombygningen kan man se et rundbuet vindu i det opprinnelige korets nordmur. 

Omtrent samtidig ble det opprinnelige skipet forlenget mot vest og fikk gavl med tegl og krittsten lagt i siksakmønster; dette kan sees fra tårnets mellometasje. 

Sydmuren ble revet ned på begynnelsen av 1300-tallet og kirken ble utvidet mot syd. Samtidig ble det opprinnelige korets østgavl fornyet. Den nåværende østgavlen stammer imidlertid fra midten av 1400-tallet. 

Tårnet ble oppført ca.1500. Ved samme anledning fikk kirken et sakristi mot nord, et nordkapell og et våpenhus mot syd. Av disse fire tilbyggene er tårnet og deler av våpenhuset bevart. 

I 1914-16 ble kirken restauret under ledelse av Harald Lønborg-Jensen. Han orienterte kirken syd-nord ved å bryte gjennom skipets murer og bygge et kor mot syd og et skip mot nord. Kirkens tidligere kor fungerer nå som østinngang til kirken og det tidligere skipet fungerer som korsarm mot vest.
Det opprinnelige koret og skipet fikk bygget inn hvelv i begynnelsen av 1300-tallet. 

Prekestolen er fra 1579 og bærer våpen for Oluf Krognos og Anna Hardenberg. På lydhimmelen er det våpen fra 1864 for Moltke og Knuth, tidligere eiere av Bregentved gods, som eide kirken fra 1648 til 1860. 

Flere av stolverkets gavler fra ca.1560 er bevart, blant annet en herskapsstol med våpen for Krognos, Juel og Gøye og toppstykke med samme våpen som på prekestolen. Herskapsstolen bærer årstallet 1562. 

Kordekorasjonen er utført av Gunnar Hansen i 1967. På det nåværende skipets nordvegg henger et maleri, «Korsfæstelsen», av Sven Havsteen-Mikkelsen. 

Granittfonten er tegnet av H. Lønborg-Jensen og utført i 1936.

## Eksterne lenker
* 
*
Peter Henriksen

**Peter Henriksen** (født 20. august 1972) er en dansk profesjonell håndballspiller som spilte for den danske håndballklubben Fredericia HK 1990. Han var målvakt, og var også en del av det danske håndballandslaget. Henriksen har spilt for flere andre klubber i sin karriere, blant annet GOG Svendborg TGI og VfL Gummersbach.

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge.

## Referanser


## Eksterne lenker
*
Jesper Jensen

**Jesper Haandbæk Jensen** (født 1977) er en dansk tidligere håndballspiller, nå landslagstrener for Danmarks kvinnelandslag i håndball. Han spilte for den danske håndballklubben Skjern Håndbold. Han spilte i posisjonen playmaker, og var også en del av det danske håndballandslaget. Jensen spilte for flere andre klubber i sin karriere, blant annet Skæring og Team Esbjerg fra Danmark. 

Han representerte Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge.

## Eksterne lenker
*
Klavs Bruun Jørgensen

**Klavs Bruun Hørlykke Jørgensen** (født 3. april 1974) er en dansk håndballtrener og tidligere -spiller.  
Fra 2015 til 2020 var han landslagstrener for Danmarks kvinnelandslag i håndball.

Han spilte i posisjonen høyreback, og var også en del av det danske håndballandslaget. Bruun Jørgensen spilte for flere klubber i sin karriere, blant annet GOG Svendborg, Wallau Massenheim, AG Håndbold og Team Tvis Holstebro.

Han representerte Danmark under sommer-OL 2008 i Beijing, Kina, der laget endte på syvendeplass.

## Eksterne lenker
*
Fysikalisme

**Fysikalisme** er en filosofisk retning som fremsetter at alt kan forklares ved fysiske lover. Termen ble introdusert av Otto Neurath i begynnelsen av det 20. århundre. I&nbsp;sinnsfilosofien hevder fysikalismen at sinnet er utelukkende fysisk, dvs. at det kan gis en fullstendig beskrivelse av sinnet ved bare å henvise til hjernen og hjerneaktivitet. Fysikalisme er en form for materialistisk monisme.

Det fins flere varianter av fysikalisme. Ett forsøk på å definere fysikalismen bygger på begrepet om superveniens, som beskriver forholdet mellom fundamentale fysiske prosesser og mentale erfaringer. Superveniens kan anses som forholdet mellom et høyere og et lavere eksistensnivå. Et eksistensnivå supervenerer på alle andre nivåer hvis endringer i en eller flere egenskaper innenfor ett nivå alltid og nødvendigvis fører til de samme endringer på de andre nivåene.

Symbolsk fysikalisme (engelsk *token physicalism*) er en annen teori, som hevder at det for alle fenomener, objekter eller prosesser *x* fins en fysisk egenskap *y* slik at *x*&nbsp;=&nbsp;*y*. Identitetsteori er en form for symbolsk fysikalisme, der mentale prosesser anses som type-identiske til fysiske endringer i hjernen. Sinnstilstander kan ifølge identitetsteorien reduseres til bestemte nevrologiske egenskaper.

Mens de nevnte teoriene er reduksjonistiske, fins det også ikke-reduksjonistiske retninger, som fremholder at (alle eller noen) sinnstilstander er fysiske, men likevel ikke reduserbare til fysiske egenskaper. Eksempler på slike teorier er anomal monisme og emergentisme. Den sistnevnte antar en form for ikke-reduksjonistisk superveniens, slik at virkeligheten supervenerer i lag som er adskilt fra hverandre. Slike teorier danner en overgang til dualistiske teorier som epifenomenalismen, som beskriver sinnstilstander som biprodukter av fysiske hjerneprosesser.

## Eksterne lenker
* Artikkel i Store norske leksikon
Michael V. Knudsen

**Michael Vestergaard Knudsen** (født 4. september 1978 i Hobro) er en dansk profesjonell håndballspiller. Han spilte for den tyske håndballklubben SG Flensburg-Handewitt fra 2005 til 2014. Han spiller i posisjonen strek, og har vært en del av det danske håndballandslaget. Knudsen har spilt for flere andre klubber i sin karriere, blant annet Viborg HK og Skjern Håndbold fra Danmark. 

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge.

## Eksterne lenker
*
Jesper Nøddesbo

**Jesper Brian Nøddesbo** (født 23. oktober 1980 i Herning) er en dansk profesjonell håndballspiller for den spanske håndballklubben FC Barcelona. Han er strekspiller og er også en del av det danske håndballandslaget. Nøddesbo har spilt for flere andre klubber i sin karrière, blant annet Team Tvis Holstebro og KIF Kolding fra Danmark.

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge.

Han tok gull i Sommer-OL 2016.

## Referanser


## Eksterne lenker
*
Bo Spellerberg

**Bo Spellerberg** (født 24. juli 1979 i Gladsaxe) er en dansk profesjonell håndballspiller som spiller for den danske håndballklubben KIF Kolding. Han spiller i posisjonen venstre back, og er også en del av det danske håndballandslaget, der han fikk sin debut i 2000. Spellerberg  har spilt for flere andre klubber i sin karriere, blant annet Frederiksberg IF og KFUM København fra Danmark. 

Han ble tatt ut til å representere Danmark under Sommer-OL 2008 i Beijing, Kina, der laget endte på syvendeplass.
Han har også EM-gull fra Håndball-EM 2008 for menn i Norge, der de slo Kroatia i finalen.

## Klubber
* KIF Kolding (siden 2002)
* Frederiksberg IF
* KFUM København

## Landskamper
* Gutt: 32
* Junior: 36
* A-landslag: 152 (januar 2010) (228 mål)

## Priser
* Årets herrespiller (2006)
* Årets landslagsspiller (2005)

## Resultater
### Landslag
* 2008 EM-gull

## Eksterne lenker
*
Hans Lindberg

**Hans Óttar Lindberg Tómasson** (født 1. august 1981 i Høje-Taastrup) er en dansk profesjonell håndballspiller i den tyske håndballklubben Füchse Berlin hvor han er høyrekant. Han spiller også på det danske håndballandslaget. Lindberg har spilt for flere klubber i sin karriere, blant annet Team Helsinge fra Danmark. Han er to ganger europamester og en gang verdensmester i håndball.

Han ble tatt ut til å representere Danmark i Sommer-OL i 2008 i Beijing i Kina. Det danske laget endte på syvendeplass.
Tómasson har EM-gull fra Håndball-EM 2008 for menn i Norge. Han deltok også i VM 2009, EM 2010, VM 2011, EM 2012, OL 2012, VM 2013, EM 2014, VM 2015, EM 2016, VM 2017, EM 2018 og VM 2019. Laget tok gull i EM 2012 og i VM 2019.

## Referanser


## Eksterne lenker
*
Den hellige Lucia

**Den hellige Lucia** eller **sankt Lucia**, ofte kalt **Sankta Lucia** (283–304), var en ung, rik, kristen martyr som ble helgenerklært av den katolske kirke, blant anglikanske, lutherske og ortodokse kristne. Navnet hennes er avledet fra *lux*, *lucis* «lys», og hun er de blindes beskytter. Hennes festdag i Vesten er 13. desember.

## Bakgrunn, tradisjoner og feiring

Den hellige Lucia er en av de svært få helgener som feires av de lutherske kristne i Skandinavia, som tar del i feiringen på luciadagen, skjønt feiringen har beholdt mange elementer fra gammel germansk mytologi. Lucia er én av syv kvinner i tillegg til jomfru Maria som feires ved navn i den romerske messekanon (latin *Canon Missæ*, *Canon Actionis*). Hagiografien forteller at Lucia var en kristen som ble drept under kristenforfølgelsene under keiser Diokletian. Hun viet sin jomfrudom til Gud, nektet å gifte seg med en hedning, og fordelte sin medgift blant de fattige. Hennes påtenkte ektemann anklaget henne for å være kristen overfor guvernøren av Siracusa på Sicilia. Etter sigende stakk vaktene ut øynene hennes med en gaffel, da de verken greide å flytte på henne eller brenne henne. En annen versjon hevder at hennes påtenkte ektemann beundret hennes øyne, og da rev hun dem egenhendig ut, rakte dem til ham under følgende utsagn: «Nå, la meg leve med Gud!».

Den eldste nedtegnelsen av hennes fortelling kommer fra en redegjørelse i helgenbiografier fra 400-tallet. På 500-tallet var fortellingen om henne godt kjent, og hun opptrådte da i *Sakramentet* til pave Gregor I den store. På begynnelsen av 700-tallet inkluderte Aldhelm av Sherborne en kort redegjørelse om hennes liv blant jomfruene i *De laude virginitatis*, og i det neste århundret inkluderte en annen angelsakser, Beda den ærverdige, henne i sin martyrologibok. I andre middelaldertekster ble Lucias øyne gravd ut med treskjærerjern før hennes henrettelse. I kunsten er hennes øyne tidvis vist liggende på et brett som hun holder.

Fram til 1861 ble Lucias relikvier feiret i en kirke dedikert til henne i Venezia, men etter at denne kirken ble revet, ble de overført til kirken i San Geremia. Den romersk-katolske helgenkalender hadde tidligere minnefest for henne og den hellige Geminianus den 16. desember. Dette ble endret i 1969, da en duplisering av festen til hennes *dies natalis* var den 13. desember, og på grunn av at Geminianus, nevnt i hennes *Passio*, synes å være en fiktiv helgen, ikke beslektet med den Geminianus som har minnefest den 31. januar.

Hun feires på sin helgendag den 13. desember, også kjent som luciadagen. I Norden er feiringen av luciadagen en relativt ny feiring. Den ble gjeninnført i Sverige på slutten av 1800-tallet, og har fra 1950-årene spredt seg til resten av Skandinavia. Den karibiske øya Saint Lucia er oppkalt etter henne, og er første gang nevnt på slutten av 1500-tallet.

## Referanser


## Eksterne lenker
* 
*  Jacobus de Voragine, ''Legenda Aurea'':  St. Lucy (e-tekst)
* Kunstframstillinger av den hellige Lucia
Søren Thorne

**Søren Wilhelm Thorne** (født 29. mai 1804 i Drammen, død 17. april 1878 på Kongsberg) var en norsk prest og politiker.

Han avsluttet skolegangen ved Drammen latinskole i 1823, og var cand.theol. fra Universitetet i Christiania fra 1829. I to år var han timelærer ved Drammen latinskole før han ble sogneprest i Håland prestegjeld i 1831. Han var sogneprest i Leikanger 1840–1848 og på Kongsberg 1848–1857.

Thorne var medlem av Kongsberg bystyre og forlikskommissær. Han var innvalgt på Stortinget fra Kongsberg 1854–1861.

Han var bror av trelasthandler Johan Frederik Thorne og industrimann Christian August Thorne og onkel til Johan Thorne.

## Referanser


## Litteratur
* Lindstøl, Tallak: *Stortinget og Statsraadet 1814–1914*. Kristiania: 1914.

## Eksterne lenker
*
Skihopping i Kroatia

I **[[Kroatia]]** ble den første hoppbakken bygd i 1934, i byen Mrkopalj. Nordmannen Jahr satte der bakkerekord med 46 meter i 1936. De neste årene ble det bygd hoppbakker flere steder i Kroatia, og skihopping var en populær idrett i landet som da var en del av Jugoslavia. På 1940-tallet satte Josip Šporer kroatisk rekord med 102 meter i skiflygingsbakken i Planica i Slovenia. Til sammenligning var verdensrekorden satt samme sted i 1948 på 120 meter.

I 1948 åpnet Kroatias største hoppbakke i Delnice. Bakken var konstruert av den slovenske ingeniøren Stanko Bloudek, som også konstruerte den første skiflygingsbakken i Planica. Bakken hadde fra starten av størrelse K45, og ble utvidet til K60 i 1957 og K70 i 1966. Det siste større rennet i Delnice var det jugoslaviske mesterskapet i 1981. Etter flere vintre med snømangel døde skihoppingen i Kroatia ut på 1980-tallet, men ble vekket til live igjen i mars 2006, da det ble holdt et ungdomsrenn med slovenske deltakere i Delnice. I dette rennet ble bakkerekorden i K70-bakken forbedret for første gang på 33 år. I mai samme år ble det arrangert kroatisk veteranmesterskap i Delnice. Den eldste deltakeren i dette rennet var Josip Šporer, som da var blitt 75 år.

Byggingen av tre små hoppbakker i Delnice startet i 2008. Det finnes også konkrete planer om å bygge ut den største bakken til en moderne K80-bakke.

Kroatias eneste internasjonale skihopper i moderne tid er Urban Zamernik, som har deltatt i FIS-cupen og junior-VM siden 2008. Zamernik er opprinnelig slovener, men ble kroatisk statsborger i 2007.

## Se også
* Skihopping i Jugoslavia

## Kilder
* FIS: Skihoppere fra Kroatia (ikke fullstendig, besøkt 15. desember 2010)
* Skijumping.pl: Egzotyczne skoki narciarskie (s. 6, polsk, besøkt 15. desember 2010)
* Skisprungschanzen-Archiv: Croatia (engelsk, besøkt 15. desember 2010)


## Andre eksterne lenker
* Turistička zajednica grada Delnica: Japlenški vrh (om skogsområdet Japlenški vrh og hoppbakken, engelsk)
* Jutarnji list: Urban Zamernik: 'U Hrvatskoj zbog boljih uvjeta' (29. februar 2008, kroatisk)
* Jutarnji list: Mladi Slovenci jedini na skakaonici u Delnicama (1. mars 2006, kroatisk)
* Adventure Sport: U Delnicama prvi skijaški skok nakon 25 godina! (6. mars 2006, kroatisk)

## Eksterne lenker
*
Mønje

**Mønje** er en kjemisk forbindelse mellom bly og oksygen, med kjemisk formel Pb3O4. Det er et rødt stoff som brukes til pigment i maling, særlig rustbeskyttende maling til skip. Industrimønje til maling av skip og bommer kan også være sølvgrå. I mønje finnes bly med to forskjellige oksidasjonstall: +II og +IV, og formelen for mønje kan skrives som Pb(IV)O2•2Pb(II)O. Denne sammensetning bekreftes av stoffets krystallinske struktur, og av at mønje reagerer kjemisk som en blanding av Pb(IV)O2 og 2Pb(II)O. F.eks. er mønje oksiderende nok til å oksidere i svært sur væske Mn<sup>2+</sup>-ioner til permanganat-ioner, MnO4-.

Fram til middelalderen ble mønje (*minium*) brukt i illuminerte bøker, og har gitt navn til miniatyrmaleriet, en bildetype som først ble malt med mønje.

Mønje er svært giftig, som de fleste blyforbindelser. Derfor har man brukt stoffet som bunnmaling på skip for å hindre alge- og rurvekst på kjølen. Dette har medført at mange havnebassenger er forurenset med tungmetallet bly, eksempelvis Oslo havn som har rester av bunnstoff brukt ved bl.a Akers mekaniske verksted.
Johan Fredrik Thorne

**Johan Fredrik Thorne** (født 23. desember 1801 på Bragernes i Drammen, død 7. mars 1854 i Drammen) var en norsk kjøpmann, stadshauptmann, trelasthandler og politiker. Han var sønn av Amund Thorne og Fredrikke Wilhelmine Schwencke og er oppkalt etter sin bestefar Johan Fredrik Schwencke. Han var bror av prest Søren Thorne og industrimann Christian August Thorne, far til Johan Thorne og svigerfar til Theodor Peterson.

## Karriere
Han begynte som som prokurist hos kjøpmann «Andr. G. Album». I 1827 løste han borgerskap som kjøpmann på Bragernes og ble kompanjong ved firmaet som da fikk navnet «Andr. G. Album & Thorne». På denne tiden slet trelastmarkedet i Norge, grunnet engelske tollsatser og firmaet gikk konkurs 23. desember 1828. I 1830 starter han ny kjøpmannsforretning på Bragernes.

Thorne ble etterhvert Drammens største trelasthandler og Buskerud mektigste mann. I 1838 omfattet virksomheten hans eiendommer og bedrifter i Drammen, Eiker, Hønefoss, Snarum, Kongsberg, Sandsvær og Numedal. Som brukseier var han med på å stifte Buskerud amts landboforening, og han var også med på å stifte Drammens og Holmestrands skibsassuranseforening. Den 4. desember 1843 ble han dansk konsul, og i 1841 nederlandsk visekonsul. Han var også stadshauptmann i perioden 1837–1848. Under den økonomiske krisen i 1848 måtte han imidlertid innstille den store virksomheten sin.

Thorne satte også i rute de to første dampbåtene på Tyrifjorden, hvorav DS «Kong Ring» var den første dampbåten som ble bygget i Norge. Thorne var eier av øya Holmen, hvor han startet fabrikk for utvinning av kobolt og et skipsverft. Verftet bygde kun to fartøyer, da det først og fremst var et reperasjonsverft. Det la ned driften allerede i 1848.

### Politisk karriere
Thorne var innvalgt på Stortinget fra Drammen 1833–1835, 1839–1841 og 1845–1850.

## Familie
Thorne ble gift for første gang den 18. mars 1827 med Henriette Dorothea Schive (født 28. september 1800 på Kongsberg, død 15. juni 1841), etter hennes død giftet han seg på ny med Gurine Johanne Paasche (født 30. mars 1817 i Bergen, død 8. juli 1897 i Kristiania) i Bergen 21. september 1842. 

I 1854 ble han valgt inn som formann i Handelsforeningen i Drammen, men kort tid etter ble han syk og døde 7. mars 1854. Ved hans begravelse på Bragernes kirkegård hadde handelsforeningen reist en æresport ved inngangen til kirkegården som en siste honnør. Etter Thornes død satt hans enke Gurine Johanne Paasche igjen med syv barn. Etter hvert flyttet hun fra Brantenborg til den nærliggende Hornegård, da denne brente ned i 1866 flyttet hun først til sin datter i Moss og deretter til Kristiania. I en alder av 80 år døde hun den 8. juni 1897 i Kristiania.

## Thornegata
Thorne fikk i 1866 (stadfestet i 1869) en langgate på Bragernes i Drammen oppkalt etter seg.

## Referanser


## Litteratur
* Lindstøl, Tallak: *Stortinget og Statsraadet 1814–1914*. Kristiania: 1914.

## Eksterne lenker
*
Johan Widerberg

**Johan Widerberg** (født 16. mars 1974 i Stockholm) er en svensk skuespiller. Han er sønn av filmskaperen Bo Widerberg. Johan Widerbergs karriere begynte i farens filmer. Hans mest kjente roller er i filmene *[[Under solen]]* av Colin Nutley, Juloratoriet basert på Göran Tunströms roman av samme navn, og Lust och fägring stor der han spiller en av de to hovedrollene. Fra fjernsyn er han særlig kjent som *Didrik* i TV-serien *[[Ebba och Didrik]]. Han hadde også en liten rolle i den amerikanske filmen *Ocean's Twelve* i [[2004]].

Johan Widerberg har også en av rollene i den svenske filmen *Happy end, som kom i 2011. Regien er ved Björn Runge, og manus er skrevet av Kim Fupz Aakeson. 

## Filmer
* 2011 – Happy end
* 2009 – Så olika
* 2004 – Ocean's Twelve
* 2003 – Norrmalmstorg (tv)
* 2001 – Herr von Hancken (tv-serie)
* 2000 – Gossip
* 1998 – Under solen
* 1998 – Lithivm
* 1997 – Selma & Johanna - en roadmovie
* 1996 – Juloratoriet
* 1995 – Radioskugga (TV-serie)
* 1995 – Lust och fägring stor
* 1994 – Rapport till himlen (TV-serie)
* 1994 – Polismördaren
* 1992 – Nordexpressen
* 1990 – Ebba och Didrik (TV-serie)
* 1986 – Ormens väg på hälleberget
* 1985 – Mitt liv som hund
* 1984 – Mannen från Mallorca
* 1976 – Mannen på taket (ikke oppført på rollelisten)

## Eksterne lenker
*
Marika Lagercrantz

**Marika Karin Louise Lagercrantz** (født 12. juli 1954 i Solna, Stockholms län) er en svensk skuespiller. Hun er datter av Olof Lagercrantz og datterdatter av Hans Ruin. Videre er hun søster av David Lagercrantz og kusine av Lars Lönnroth og Johan Lönnroth. Hun er bosatt i Bagarmossen, som er en forstad til Stockholm.

I den norske filmen *[[Landstrykere]]* fra 1990, som var basert på Knut Hamsuns roman av samme navn, spilte hun rollen som *Lovise Magrete*. Filmen var regissert av Ola Solum. I de norske TV-seriene *[[Sejer – Djevelen holder lyset]]* (2002) og *[[Sejer – Elskede Poona|Sejer - elskede Poona]]* (2003), som bygger på to av Karin Fossums bøker om politietterforskeren *Konrad Sejer*, spiller Marika Lagercrantz rollen som *Sara Struel*. I filmatiseringen av Stieg Larssons roman *[[Menn som hater kvinner (film)|Menn som hater kvinner]]* (2009) spiller hun rollen som *Cecilia Vanger*.

## Filmografi
* 2011 – *[[Maria Wern - Drømmer av snø]]* *(Svensk tittel: Maria Wern - Drömmar ur snö)*
* 2010 – *[[Sweaty Beards]]*
* 2009 – *[[Menn som hater kvinner (film)|Menn som hater kvinner]]*
* 2007 – *[[Predikanten (film)|Predikanten]]*
* 2005 – *[[Min frus förste älskare]]*
* 2003 – *[[Sejer – Elskede Poona]]* (tv-serie)
* 2002 – *[[Sejer – Djevelen holder lyset]]* (tv-serie)
* 2000 – *[[Järngänget]]*
* 2000 – *[[Gossip]]*
* 1998 – Längtans blåa blomma (tv)
* 1997 – Emma åklagare (tv-serie)
* 1997 – *[[Hitler och vi på Klamparegatan]]*
* 1995 – *[[Älskar, älskar inte]]*
* 1995 – *[[Vendetta (1995)|Vendetta]]*
* 1995 – *[[Lust och fägring stor]]*
* 1994 – Rapport till himlen (tv)
* 1993 – *[[Sort høst]]*
* 1993 – *[[Drömmen om Rita]]*
* 1992 – Hassel – Botgörarna (tv)
* 1992 – Barnens Detektivbyrå (tv)
* 1990 – *[[Landstrykere]]*
* 1989 – Kronvittnet (tv)
*1989    Dykket
* 1986 – Hummerkriget (tv)

## Teater
* 2008 – Gustaf den tredje – (Kungliga dramatiska teatern) Dramaten
* 2006 – Flickan som ville rädda Gud – Stockholms stadsteater
* 2003 – Sabina – Riksteatern
* 2003 – Jerka – Göta Lejon
* 2002 – Jerka – Storan, Göteborg
* 2000 – Fadern – Teater Plaza
* 1996 – Merlin – Stockholms stadsteater

## Referanser


## Eksterne lenker
*
Björn Kjellman

**John Björn Sture Kjellman** (født 4. juni 1963 i Östra Grevie i Skåne) er en svensk skuespiller og sanger.

## Oppvekst og utdannelse
Kjellman vokste opp i de skånske byene Trelleborg og Vellinge. Han tok treårig skuespillerutdannelse ved Teaterhögskolan i Malmö fra 1983 til 1987. Der gikk han i samme klasse som blant annet Rikard Wolff og Gerhard Hoberstorfer. Han scenedebuterte 1986 på Stockholms Stadsteater i teaterstykket *Affären Danton*.

## Skuespillerkarrieren
Scenedebuten fikk han i 1986 på Stockholms stadsteater i stykket *Danton-saken* av Stanisława Przybyszewska. Han har spilt flere hovedroller i populære svenske filmer, blant annet i *[[Adam & Eva]]*, *[[Vägen ut (film)|Vägen ut]]* og *[[Klassfesten]]*.

Kjellman har også store kunnskaper om både Melodifestivalen og Eurovision Song Contest. Han var selv med i den svenske finalen i 2006 med balladen «Älskar du livet»; etter avstemningen endte han på nest sisteplass som nummer ni på resultatlisten. Sangen han deltok med ble gitt ut som singel. Han kommenterte Eurovision Song Contest i 1992, 1996 og 2016.

I 1996 vant Björn Kjellman en pris som «Beste Mannlige Musikalartist» for sin innsats i stykket *[[Little shop of horrors]]*. I perioden 2004–2006 spilte han Charlotte von Mahlsdorf i stykket *[[Jeg er min egen kone]]* på Stockholms stadsteater. I 2007–2008 hadde han hovedrollen i en oppsetning av *[[Don Juan i Soho]]*, også dette på Stockholms stadsteater. I 2000 vant han en Guldbagge for «Beste Mannlige Hovedrolle» i filmen *[[Vägen ut]]*.

Kjellman er gift med Kajsa Aronsson. Paret har tre barn.

## Diskografi
**Singler**

* 2006 – «Älskar du livet» (maxi-singel: «Älskar du livet» / «L'amour pour la vie» / «Jos rakastat elämää») M&L Records	MLCDS0071

## Filmografi (utvalg)

## Opplesninger av lydbøker (utvalg)
* 2007 – *Ett minne för livet* av: Kristina Fröling
* 2009 – *Karolus Karlssons liv och verk* av: Kjell Johansson
* 2017 – *[[Harry Potter|Harry Potter-serien]]* av J.K. Rowling

## Referanser


## Eksterne lenker
* 
* 
* 
* Björn Kjellman, SVT
* Susning.nu
Paula Ungureanu

**Paula Claudia Ungureanu** (tidl. **Rădulescu**, født 30. mars 1980 i Brașov, Romania) er en rumensk håndballspiller. Hun er målvakt, og spiller for det rumenske landslaget og for klubblaget CS Oltchim Râmnicu Vâlcea.

I 2010 vant hun sølvmedalje i EHF Champions League med CS Oltchim Râmnicu Vâlcea, etter å ha tapt finalen mot det danske laget Viborg HK. Hun er også seriemester i Østerrike (med Hypo Niederösterreich i 2005 og 2006), Kroatia (med Podravka Koprivnica i 2008) og Romania (med Oltchim Vâlcea i 2010).

Både i sin nåværende klubb og på landslaget erstattet hun den rumenske keeperlegenden Luminița Dinu-Huțupan etter at denne la opp. Under VM i 2009 kom Paula Ungureanu på 4.-plass på listen over de beste målvaktene, med en redningsprosent på 41%.

## Referanser


## Eksterne lenker
*
Angelus Silesius

***Angelus Silesius*** (egentlig **Johannes Scheffler**; døpt 25. desember 1624 i Breslau, død 9. juli 1677 i Breslau) var en tysk katolsk prest, mystiker og forfatter. Hans psevdonym er latin for «schlesisk budbærer».

Scheffler kom fra en protestantisk familie, og var opprinnelig lege. Som attenåring skrev han seg inn ved universitetet i Strassburg, der han studerte medisin og jus, men året etter flyttet han til Leiden. Det kan ha vært her han kom i kontakt med dissentere, for ulike religiøse sekter søkte tilflukt i området. Han medga å ha lest atskillige av Jakob Böhmes verker som ble utgitt i Amsterdam, og unnskyldte seg med at «i Nederland kommer man borti all slags ting», men det takket han Gud for, ettersom det var slik han hadde funnet frem til det han holdt for sannhet. Fra Leiden dro han videre til den medisinske læreskolen i Padua, hvor han ble doktor i filosofi og medisin i 1648.

Han konverterte i 1652 til katolisismen og ble en overbevist tilhenger av motreformasjonen. Han ble presteviet i 1661. Han er en av få katolske lyrikere i den tyskspråklige barokklitteraturen.

I 1657 utga han en diktsamling, *Heilige Seelenlust, oder geistliche Hirtenlieder der in ihren Jesum verliebten Psyche* («Hellige sjelelyst, eller åndelige hyrdesanger av den i sin Jesus forelskede Psyche»). I sitt mest kjente dikt, «Den kjerubinske vandringsmann», fra 1657, er han inspirert av kristen mystikk fra blant andre Jakob Böhme og Mester Eckhart, og skildrer sjelens oppstigning i Gud, med et panteistisk uttrykk for enhet mellom Gud og menneske. Diktet er skrevet i to-raders kupletter. Tittelen på diktet ble satt ved andre utgave, i 1675.

Scheffler frydet seg over mystikkens paradokser, som når han mente at Guds essens er kjærlighet, men også at Gud ikke kan elske noe som er mindreverdig i forhold til ham selv; men da Gud ikke kan være et kjærlighetsobjekt for seg selv uten å gå ut over seg selv, må han anta fysisk skikkelse, dvs. bli menneske. Gud og menneske er derfor grunnleggende én. 

Da han skiftet tro, mistet han sin ungdoms venner, og ble plaget av protestantiske motstandere som svermet rundt ham «som veps», sa han, og forfulgte ham med satirer og karikaturer. Samtidig tok mange katolikker avstand fra ham, frastøtt av hans misjonerende væremåte. Heldigvis fikk han senere i livet en god venn som støttet ham i hans siste år, da han slet med alvorlig sykdom.

Flere av salmene hans ble oversatt til dansk av Brorson (1694-1764) som selv var salmedikter. Også i oversettelse skildres Schefflers opplevelse av *unio mystica*, foreningen med guddommen, som iblant sterkt erotisk betont: «*Deg min søte skatt å møte med mitt kyss og favnetak; og å skue deg, min drue, er min lengsel natt og dag.*»

## Tekster på norsk
* «Den kjerubinske vandringsmann»; gjendiktet av André Bjerke. Dreyers forlag, 1955. (Dreyers kulturbibliotek; 6)
** Gjenutgitt i serien *Verdenslyrikkens mestere* ; Thorleif Dahls kulturbibliotek. Aschehoug, 1974. ISBN 82-03-05963-5 
** Utdrag utgitt i antologien *[[Vestens mystikk]]*, 2005
## Referanser
William Law

**William Law** (født 1686 i King's Cliffe, Northamptonshire, død 9. april 1761) var en engelsk prest og skribent.

Han kom fra en kjøpmannsfamilie, fikk universitetsutdannelse og ble i 1711 prest ved Emmanuel College i Cambridge. Etter at han i 1714 nektet å avlegge troskapsed til nykongen, Georg I, ble han avsatt ved universitetet. Han arbeidet deretter først som privatlærer, senere som forfatter.

Hans hovedverk er *A serious call to a devout and holy life : adapted to the state and condition of all orders of Christians* fra 1728. I senere år ble han påvirket av Jakob Böhme, og kristen mystikk fikk større plass i forfatterskapet. I Laws teologiske tenkning er det er motiv at menneskene til tross fo sin ufullkommenhet likevel er bærere av en guddomsgnist.

På norsk finnes utdrag fra *Kjærlighetens ånd* i antologien *[[Vestens mystikk]]*, 2005.
## Referanser
Superveniens

**Superveniens** er et begrep innen metafysikk og sinnets filosofi som omhandler avhengig variable egenskaper. Et sett av egenskaper A supervenerer på et sett av egenskaper B hvis og bare hvis to objekter x og y i B også har de samme egenskapene i A.

## Historikk
Superveniens har hatt ulike betydninger i vitenskapshistorien helt tilbake til 1644.

På begynnelsen av 1900-tallet oppsto begrepet innenfor metaetiske, estetiske og emergentistiske studier der filosofer som G.E. Moore utmerket seg. Filosofen R.M. Hare brukte begrepet for å karakterisere forholdet mellom moralske og naturlige egenskaper. Donald Davidson ble på 70-tallet den første til å bruke termen som et fysikalsk og ikke-reduksjonistisk begrep i sinnsfilosofi. Senere har Terry Horgan, David Lewis og Jaegwon Kim videreutviklet hans teori.